เซ็นเซอร์วัดแผ่นดินไหวบนสะพานใหม่แคลิฟอร์เนีย
(AP Photo/Jae C. Hong),รัฐแคลิฟอร์เนียในสหรัฐอเมริกา เป็นสถานที่ขึ้นชื่อว่ามีความสวยงามของชายหาด แต่ก็เป็นพื้นที่ที่โดนภัยพิบัติทางธรรมชาติเล่นงานอยู่บ่อยครั้ง โดยเฉพาะการเกิดแผ่นดินไหว ซึ่งนักวิทยาศาสตร์มากมายพยายามค้นคว้าหาข้อมูลและวิธีต่างๆ เพื่อที่จะจัดการกับเหตุแผ่นดินไหวได้อย่างทันท่วงทีและมีประสิทธิภาพมากที่สุด,ล่าสุด หน่วยงานสำรวจทางธรณีวิทยาของแคลิฟอร์เนียได้เผยถึงมาตรการรับมือกับภัยพิบัติดังกล่าว นั่นคือการติดตั้งอุปกรณ์ตรวจจับสัญญาณหรือปริมาณ ไม่ว่าจะเป็นอุณหภูมิ เสียง แสง ที่เรียกว่าตัวเซ็นเซอร์ (sensor) เพื่อตรวจวัดแผ่นดินไหว โดยจะติดตั้งไว้ประมาณ 75 แห่งบนสะพานใหม่ดังกล่าวที่มีความยาว 2,680 เมตร ซึ่งกำลังก่อสร้างอยู่เหนือท่าเรือลองบีช สะพานใหม่แห่งนี้จะถูกใช้งานแทนที่สะพานเจอรัลด์ เดสมอนด์ โดยคาดว่าจะเปิดให้บริการได้ภายในปีหน้า,ทั้งนี้ สะพานในรัฐแคลิฟอร์เนียรวมถึงโครงสร้างพื้นฐานอื่นๆ เดิมนั้นมีการติดตั้งอุปกรณ์วัดความสั่นสะเทือนที่เรียกว่าแอคเซเลอโรมิเตอร์ (Accelerometer) คือตัววัดความเร่งของการเคลื่อนที่ของวัตถุ มาตั้งแต่ปี พ.ศ.2513 แต่อุปกรณ์เซ็นเซอร์เพื่อตรวจวัดแผ่นดินไหวที่ติดตั้งบนสะพานแห่งใหม่ในลองบีช นับว่ามีความทันสมัยทางเทคโนโลยีมากขึ้น ซึ่งจะช่วยเพิ่มข้อมูลลงในฐานข้อมูลของรัฐเพื่อนำไปศึกษาเกี่ยวกับแผ่นดินไหวต่อไป.
รัฐแคลิฟอร์เนียในสหรัฐอเมริกา เป็นสถานที่ขึ้นชื่อว่ามีความสวยงามของชายหาด แต่ก็เป็นพื้นที่ที่โดนภัยพิบัติทางธรรมชาติเล่นงานอยู่บ่อยครั้ง โดยเฉพาะการเกิดแผ่นดินไหว
แผ่นดินไหว,ภัยพิบัติ,แคลิฟอร์เนีย,อุปกรณ์เซ็นเซอร์,ชื่นชีวิต,การศึกษา